CELEX: 32016D0621(03)
Language: el
Date: 2016-06-16 00:00:00
Title: Απόφαση του Συμβουλίου, της 16ης Ιουνίου 2016, για τον διορισμό επτά μελών στο διοικητικό συμβούλιο της Ευρωπαϊκής Αρχής για την Ασφάλεια των Τροφίμων

21.6.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 223/7
               
            ΑΠΌΦΑΣΗ ΤΟΥ ΣΥΜΒΟΥΛΊΟΥ
      της 16ης Ιουνίου 2016
      για τον διορισμό επτά μελών στο διοικητικό συμβούλιο της Ευρωπαϊκής Αρχής για την Ασφάλεια των Τροφίμων
      (2016/C 223/08)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 25 παράγραφος 1,
      Εκτιμώντας τα ακόλουθα:
      
                  (1)
               
               
                  Είναι άκρως σημαντικό το να εξασφαλιστεί η ανεξαρτησία, η υψηλή επιστημονική ποιότητα, η διαφάνεια και η αποτελεσματικότητα της Ευρωπαϊκής Αρχής για την Ασφάλεια των Τροφίμων (EFSA). Είναι επίσης απαραίτητο να εξασφαλιστεί η συνεργασία της EFSA με τα κράτη μέλη.
               
            
                  (2)
               
               
                  Η θητεία επτά μελών του διοικητικού συμβουλίου της EFSA λήγει στις 30 Ιουνίου 2016.
               
            
                  (3)
               
               
                  Ο κατάλογος των υποψηφίων τον οποίο υπέβαλε η Επιτροπή εξετάστηκε ενόψει του διορισμού επτά νέων μελών του διοικητικού συμβουλίου της EFSA με βάση την τεκμηρίωση που προσκόμισε η Επιτροπή και υπό το πρίσμα των απόψεων που εξέφρασε το Ευρωπαϊκό Κοινοβούλιο. Σκοπός είναι να εξασφαλισθούν τα αυστηρότερα κριτήρια επάρκειας, ευρύ φάσμα εμπειρογνωμοσύνης, π.χ. όσον αφορά τη διαχείριση και τη δημόσια διοίκηση, και η ευρύτερη δυνατή γεωγραφική κατανομή εντός της Ένωσης.
               
            
                  (4)
               
               
                  Σύμφωνα με το άρθρο 25 του κανονισμού (ΕΚ) αριθ. 178/2002, τέσσερα μέλη του διοικητικού συμβουλίου της EFSΑ πρέπει να έχουν θητεύσει σε οργανώσεις εκπροσώπησης των καταναλωτών και άλλων συμφερόντων στην τροφική αλυσίδα. Από τα επτά μέλη των οποίων η θητεία λήγει στις 30 Ιουνίου 2016, ένα μέλος διαθέτει ανάλογη εμπειρία. Συνεπώς, το μέλος αυτό πρέπει να αντικατασταθεί από άτομο με ανάλογη εμπειρία,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Διορίζονται ως μέλη του διοικητικού συμβουλίου της Ευρωπαϊκής Αρχής για την Ασφάλεια των Τροφίμων για την περίοδο από 1ης Ιουλίου 2016 έως 30 Ιουνίου 2020, οι κάτωθι:
      
                  —
               
               
                  Aivars BĒRZIŅŠ
               
            
                  —
               
               
                  Zita ČEPONYTĖ (*)
                  
               
            
                  —
               
               
                  Didier HOUSSIN
               
            
                  —
               
               
                  Jaana HUSU-KALLIO
               
            
                  —
               
               
                  Giuseppe RUOCCO
               
            
                  —
               
               
                  Andrej SIMONČIČ
               
            
                  —
               
               
                  Michael WINTER
               
            Άρθρο 2
      Η παρούσα απόφαση αρχίζει να ισχύει από την ημερομηνία της έκδοσής της.
      
         Λουξεμβούργο, 16 Ιουνίου 2016.
         
            
               Για το Συμβούλιο
            
            
               Ο Πρόεδρος
            
            L. F. ASSCHER
         
      
      
         (1)  ΕΕ L 31 της 1.2.2002, σ. 1.
      
         (*)  Προηγούμενη θητεία σε οργανώσεις εκπροσώπησης καταναλωτών.